|  |  |
| --- | --- |
| Studienævnsmøde d. 11. september 2012  Til stede:  Anne Mette Mørcke, Kristian Stengaard-Pedersen, Per Höllsberg, Torsten Lauritzen, Nina Bjerre Andersen, Lise Haubjerg Nielsen, David Reiss Axelsen, Sidsel Støy, Kim Nielsen og Henrik Hansen  Fraværende: Mogens Andreasen, Torben Bæk Hansen  Endvidere var mødt studievejledere:  Nis Brix Lauridsen og Sansuthan Paramanathan | Referat |

# Godkendelse af dagsorden

# Godkendelse af referat fra 14. august Godkendt med bemærkninger

# Dispensationssager Der blev orienteret om sager afgjort siden sidste studienævnsmøde. På mødet blev der givet dispensation til ½ års udsættelse af den 6-årige tidsfrist for beståelse af BA-uddannelsen. Begrundet i langvarig sygdom.

# Diskussion af anatomi-rapporten Anatomirapporten var på som punkt til diskussion på studienævnsmødet i august, hvor det blev besluttet at komme med anbefalinger til, hvilke punkter der skal arbejdes videre med. Rapporten blev udarbejdet med udgangspunkt i forældede undervisningslokaler og mangel på ressourcer. Rapporten blev således lavet, men indeholder ikke en nærmere definition af roller: Hvem har bolden? Hvad skal helt konkret gøres? Og hvornår? Studienævnet anfører, at rapporten ikke kommer med særlig mange konkrete anbefalinger. Anatomi har ikke udtrykt ønske om selv at gå videre med nogen af anbefalingerne. Det er dog et ønske fra anatomerne selv, at der indføres postgraduate aktiviteter. Begrundelsen herfor er, at anatomiundervisningen ligger så tidligt på studiet, at det ligger langt tilbage i hukommelsen, når man er færdiguddannet. Det diskuteres i denne henseende, om det er anatomer eller klinikere der skal stå for den postgraduate undervisning. Endelig er det et ønske fra studienævnet, at der undervises mere klinisk relevant. Udgangspunktet for undervisningen skal være de færdigheder en basislæge skal være i besiddelse af ved starten på KBU’en, samt den klinik man skal have senere på studiet. Studienævnet vil nedsætte et pensum-prøveudvalg, der får til opgave at redefinere målbeskrivelsen, så den stemmer overens med de kompetencer, man forventes at besidde senere hen. Derudover skal udvalget udarbejde et reduceret pensum, der er klinisk relevant. Der udarbejdes et kommissorium med konkrete retningslinjer og anbefalinger til pensum-prøveudvalget. Herefter nedsættes udvalget.

# Semesterrækkefølgen mellem biokemi 3. semester og fysiologi 4. semester Kort opsummering af reglerne om semesterrækkefølgen, samt en orientering om, hvordan det er gået de studerende, der hidtil har fået dispensation fra semesterrækkefølgen. Studienævnet valgte at fastholde semesterrækkefølgen mellem 3. og 4. semester på 2011-bachelorordningen, men lempede kravet fra et beståelseskrav til et deltagelseskrav, således at man kan fortsætte på Fysiologi 4. semester alene ved at have deltaget i eksamen Biokemi 3. semester.

# Godkendelse af en justering af abdomenkursets pensum Pensum godkendt.

# Godkendelse af Genesers histologi til mikroskopisk anatomi

# Godkendt.

# Eventuelt Eksamensform på professionsspor 6: Hvordan skal undervisere forberede de studerende på eksamen, hvis de kan trække spørgsmål, der vedrører 1. semesters pensum? Løsningen er klinikker og opgaven bæres i professorgruppen. Ønsket er en række klinikker henover semestret.

Eksamensform i Miljø- og arbejdsmedicin: Eksamensformen ændres fra skriftlig tentamen til mundtlig eksamen for de få studerende, der stadig er indskrevet på gammel ordning, og som har fået dispensation til at tage faget dette semester sammen med 6. semester interim.

Studieleder Anne Mette Mørcke

Uddannelsesrådgiver Karoline Engsig-Karup